Jean-Noël Augert

Jean-Noël Augert (født 17. august 1949 i Saint-Jean-de-Maurienne) er en tidligere fransk alpinist.

Augert debuterte internasjonalt i desember 1966 i Val-d’Isère. Fra 1967 deltok han i den nyinnførte verdenscupen. Gjennombruddet i verdenseliten kom sesongen 1968/69, da han vant slalåmdelen av verdenscupen. Med tre førsteplasser endte han på andreplass i totalsammendraget, selv om han aldri tok et eneste verdenscuppoeng i utfor.

Høydepunktet i karrieren var gullmedaljen i slalåm under VM 1970 i Gröden. I sesongen 1970/71 vant han igjen slalåmdelen av verdenscupen.

Etter at han i 1972 hadde vunnet slalåmrennene både i Wengen og Kitzbühel, ble han regnet som favoritt foran OL i Sapporo. Han måtte imidlertid nøye seg med en femteplass, samme plassering som i storslalåmrennet. Denne sesongen sikret han seg disiplincupen i slalåm for tredje gang.

Han brøt med det franske skiforbundet i sesongen 1972/73, og kjørte proffrenn frem til 1975, da han la opp.

 Meritter 

 OL 
 1972: 5.-plass i storslalåm og slalåm

 VM 
 1970: Gull i slalåm

 Verdenscup 
 1.-plass i slalåmverdenscupen 1968/69, 1970/71 og 1971/72
 2.-plass sammenlagt 1968/69
 3.-plass i slalåmcupen 1969/70, 1972/73
 3.-plass i storslalåmcupen 1968/69
 4.-plass sammenlagt 1969/70, 1970/71, 1971/72 og 1972/73

Totalt vant Jean-Noël Augert 14 verdenscuprenn:

 Dato Sted Land Disiplin 6. januar 1969  Adelboden  Sveits  Storslalåm 8. februar 1969  Åre  Sverige  Storslalåm 22. mars 1969  Waterville Valley  USA  Slalåm 21. desember 1969  Lienz  Østerrike  Slalåm 6. januar 1971  Berchtesgaden  Tyskland  Slalåm 24. januar 1971  Kitzbühel  Østerrike  Slalåm 30. januar 1971  Megève  Frankrike  Slalåm 7. februar 1971  Mürren  Sveits  Slalåm 14. mars 1971  Åre  Sverige  Slalåm 16. januar 1972  Kitzbühel  Østerrike  Slalåm 23. januar 1972  Wengen  Sveits  Slalåm 28. januar 1973  Kitzbühel  Østerrike  Slalåm 15. mars 1973  Naeba  Japan  Slalåm 23. mars 1973  Heavenly Valley  USA  Slalåm

I tillegg oppnådde han 15 pallplasseringer (8 i slalåm og 7 i storslalåm).

 Referanser 

 Eksterne lenker 

 Jean-Noël Augerts hjemmeside

Kategori:Franske alpinister
Kategori:Verdensmestere i alpint
Kategori:Deltakere for Frankrike under Vinter-OL 1972
Kategori:Alpinister under Vinter-OL 1972
Kategori:Personer fra Saint-Jean-de-Maurienne
Kategori:Fødsler i 1949